Document ID: 31990R3491

31990R3491
L 337/1
SLUŽBENI LIST EUROPSKE UNIJE
26.11.1990.
UREDBA VIJEĆA (EEZ) br. 3491/90
od 26. studenoga 1990.
o uvozu riže podrijetlom iz Bangladeša
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir prijedlog Komisije,
budući da se u okviru srednjoročnog preispitivanja Urugvajske runde Komisija obvezala ponuditi preferencijalne uvozne aranžmane za rižu podrijetlom iz najnerazvijenijih zemalja koje ne pripadaju skupini afričkih, karipskih i pacifičkih država (AKP), a koje su za to pokazale interes i navedene su na popisu iz Priloga V. Uredbi Vijeća (EEZ) br. 4258/88 od 19. prosinca 1988. o primjeni općih carinskih povlastica za 1989. godinu na određene poljoprivredne proizvode podrijetlom iz zemalja u razvoju (1);
budući da preferencijalni uvozni aranžmani koji su predmet ponude upućene na najnerazvijenije zemlje uključuju sniženje pristojbe na uvoz u Zajednicu u okviru količina koje Zajednica tradicionalno uvozi, pod uvjetom da zemlja izvoznica naplati izvozni porez u iznosu koji odgovara tom sniženju;
budući da je jedna od zemalja kojima je bila upućena ta ponuda, Bangladeš, iskazala interes za razvoj trgovine rižom;
budući da bi se potvrdom o podrijetlu moglo osigurati da se prednosti tih aranžmana ograniče isključivo na rižu podrijetlom iz Bangladeša,
DONIJELO JE OVU UREDBU:
Članak 1.
1. Za uvoz podrijetlom iz Bangladeša, a unutar ograničenja količina utvrđenih u članku 2., uvozna pristojba na rižu obuhvaćenu oznakama KN 1006 10 (isključujući oznaku KN 1006 10 10), 1006 20 i 1006 30 jednaka je pristojbi koja se primjenjuje na uvoz iz trećih zemalja, umanjena za:
(a)
u slučaju neoljuštene riže obuhvaćene oznakom KN 1006 10, isključujući oznaku KN 1006 10 10;
-
50 %
i
-
3,6 ECU;
(b)
u slučaju oljuštene riže obuhvaćene oznakom KN 1006 20:
-
50 %
i
-
3,6 ECU;
(c)
u slučaju polubijele i bijele riže obuhvaćene oznakom KN 1006 30:
-
iznos za zaštitu industrije iz članka 14. stavka 3. Uredbe (EEZ) br. 1418/76 (2), kako je zadnje izmijenjena Uredbom (EEZ) br. 1806/89 (3), u slučaju polubijele riže, u skladu sa stopom konverzije za bijelu i polubijelu rižu iz treće alineje članka 19. točke (a) te Uredbe,
-
50 %
i
-
5,4 ECU.
2. Stavak 1. primjenjuje se samo:
-
na uvoz za koji uvoznik dostavi dokaz da je zemlja izvoznica naplatila izvozni porez u iznosu koji odgovara sniženju iz tog stavka,
-
na proizvod za koji je nadležno tijelo zemlje izvoznice izdalo potvrdu o podrijetlu.
Članak 2.
1. Sniženje pristojbe predviđeno u članku 1. ograničava se, po kalendarskoj godini, na količinu koja je jednaka 4 000 tona oljuštene riže.
Količine riže u fazama brušenja koje ne predstavljaju fazu oljuštene riže pretvaraju se primjenom stopa konverzije utvrđenih u članku 1. Uredbe br. 467/67/EEZ (4), kako je zadnje izmijenjena Uredbom (EEZ) br. 2325/88 (5).
2. Komisija suspendira primjenu članka 1. ako utvrdi da je, tijekom tekuće godine, uvoz koji ispunjava uvjete u skladu s odredbama navedenog članka dosegao količinu navedenu u stavku 1.
Članak 3.
Detaljna pravila za primjenu ove Uredbe usvajaju se u skladu s postupcima utvrđenim u članku 27. Uredbe (EEZ) br. 1418/76.
Članak 4.
Ova Uredba stupa na snagu na dan objave u Službenom listu Europskih zajednica.
Primjenjuje se od 1. studenoga 1990.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. studenoga 1990.

Labels: 3
17
18